El Squero de San Trovaso xe uno dei pì antighi e famoxi squeri venesiani. Ła paròła squero riva da "squara" che indica l'inprésta doparà par costruìr le inbaracasion) xe el clasico cantièr indove se costruìva e se giustava łe inbarcasion de dimension contegnùe cofà gondołe, puparìni, sandołi, s-cioponi e altri natanti tìpeghi de ła tradision navàl veensiana. Queło de Trovaso se leva longo el rio omonemo e risałe al Sìesento. Xe uno dei pochisimi oncora in funsion a Venesia, anca se ancùo vien prodòte o riparàe soło che gondołe, mentre in pasà l'atività cantieristica se estendeva anca ad altri tipi de barche. L'edificio che ło ospita gà ła forma tìpega de łe caxe de montagna, circostànsa ecesionàl par Venesia, dovùo al senegiaméneto e a l'estro dei "Squerariołi" avesi a laoràr co el legno e soratuto a łe orìxeni alpine de tanti mestri d'asa.